
Comisia pentru buget,

finanţe şi bănci

Bucureşti,      13.03.2002

Nr. 141

AVIZ

asupra proiectului de Lege privind aprobarea Ordonanţei Guvernului nr. 30/2002 pentru prorogarea termenului prevăzut la art. 3 alin. (2)   lit. b) din Ordonanţa de urgenţă a  Guvernului nr. 149/2001 privind instituirea Tarifului intern de călători în transportul feroviar

Cu adresa nr. 100 din 4 martie 2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei Guvernului nr. 30/2002 pentru prorogarea termenului prevăzut la art. 3 alin. (2)   lit. b) din Ordonanţa de urgenţă a  Guvernului nr. 149/2001 privind instituirea Tarifului intern de călători în transportul feroviar.

In urma examinării, în şedinţa din data de 13 martie 2002, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

